Sigutis Obelevičius

Sigutis Obelevičius (1959 m. rugpjūčio 2 d. Pažardyje, Kaišiadorių rajone – 2024 m. rugpjūčio 11 d. Traupyje, Anykščių rajono savivaldybėje)Sigutis OBELEVIČIUS. Pasaulio anykštėnų bendrija. Nuoroda tikrinta 2024-08-13.Mirė Sigutis Obelevičius. Anykšta. 2024-08-12. Nuoroda tikrinta 2024-08-13. – pedagogas, Anykščių rajono savivaldybės politinis ir visuomenės veikėjas.

 Biografija 

1977 m. baigė Trakų sporto mokyklą–internatą, 1982 m. – Vilniaus pedagoginį institutą.

1982–1984 m. Molėtų rajono Dapkūniškių pagrindinės mokyklos mokytojas, 1984–1988 m. – direktorius. 1988–2003 m. Anykščių rajono Traupio pagrindinės mokyklos direktorius, biologijos mokytojas ekspertas.

2003–2007 ir 2015–2019 m. Anykščių rajono savivaldybės mero pavaduotojas, 2007–2015 m. ir 2019–2023 m. – Anykščių savivaldybės meras.

Nuo 1995 m. iki mirties buvo Anykščių rajono savivaldybės tarybos narys.2011 m. Lietuvos savivaldybių tarybų rinkimai 

1985–1988 m. TSKP, nuo 1996 m. Tėvynės sąjungos narys, nuo 2001 m. TS Anykščių skyriaus pirmininkas.

Lietuvos gamtinės įvairovės išsaugojimo draugijos pirmininkas, Lietuvos dendrologų draugijos tarybos narys, Lietuvos mikologų draugijos narys, Lietuvos retųjų augalų pažinimo ir globos klubo „Medumėlė“ tarybos narys. Šalia Traupio mokyklos 1989 m. įkūrė mokyklos botanikos sodą. Apie 300 mokslinių ir mokslo populiarinimo straipsnių autorius.

Žmona Alytė (g. 1964 m.), dukterys Sigita (g. 1986 m.) ir Ginta (g. 1987 m.), sūnūs Mindaugas (g. 1989 m.) ir Žygimantas (g. 1992 m.).2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai 

 Bibliografija 

 Nuostabus augalų pasaulis,
 Uogos,
 Miesto medžiai,
 Pakruojo rajono gamta,
 Molėtų rajono retieji augalai,
 Rokiškio krašto gamta, bendraautoris,
 Utenos krašto gamta, bendraautoris,
 Širvintų krašto gamta, bendraautoris,
 Jonavos krašto gamta, bendraautoris,
 Kaukinės draustinis, bendraautoris,
 Šiaulių rajono gamta, bendraautoris,
 Ekologinio ugdymo sūkuriuose, bendraautoris,
 Raseinių rajono gamta, bendraautoris

 Įvertinimas 
 2001 m. Valdo Adamkaus premija už aplinkosauginę veiklą.
 2025 m. Traupyje atidengtas paminklinis akmuo su užrašu: „Sigučio Obelevičiaus botanikos sodas“.Traupyje įamžintas Sigučio Obelevičiaus atminimas ukininkopatarejas.lt 2025-08-12

 Šaltiniai 

Kategorija:Anykščių merai
Kategorija:Lietuvos mokytojai ekspertai